CELEX: 62020CN0349
Language: mt
Date: 2020-07-29 00:00:00
Title: Kawża C-349/20: Talba għal deċiżjoni preliminari mressqa mill First-tier Tribunal (Immigration and Asylum Chamber) (Ir-Renju Unit) fid-29 ta’ Lulju 2020 – NB, AB vs Secretary of State for the Home Department; Intervjenent: Il-Kummissarju Għoli għar-Refuġjati tan-Nazzjonijiet Uniti

22.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 62/11
            
         
      Talba għal deċiżjoni preliminari mressqa mill First-tier Tribunal (Immigration and Asylum Chamber) (Ir-Renju Unit) fid-29 ta’ Lulju 2020 – NB, AB vs Secretary of State for the Home Department; Intervjenent: Il-Kummissarju Għoli għar-Refuġjati tan-Nazzjonijiet Uniti
      (Kawża C-349/20)
      (2021/C 62/12)
      Lingwa tal-kawża: l-Ingliż
      
         Qorti tar-rinviju
      
      First-tier Tribunal (Immigration and Asylum Chamber)
      
         Partijiet fil-kawża prinċipali
      
      
         Appellanti: NB, AB.
      
         Parti oħra fil-proċedura: Secretary of State for the Home Department
      
         Intervjenent: Il-Kummissarju Għoli għar-Refuġjati tan-Nazzjonijiet Uniti
      
         Domandi preliminari
      
      Fl-evalwazzjoni dwar jekk kienx hemm waqfien tal-protezzjoni jew tal-assistenza tal-UNRWA (1) fis-sens tat-tieni sentenza tal-Artikolu 12(1)(a) tad-Direttiva tal-Kunsill 2004/83/KE (2) (iktar ’il quddiem id-“Direttiva dwar il-Kwalifika”) lil Palestinjan mingħajr Stat irregġistrat mal-UNRWA fir-rigward tal-assistenza pprovduta lil persuni b’diżabbiltà:
      
                  1)
               
               
                  L-evalwazzjoni hija purament eżerċizzju storiku fil-kunsiderazzjoni taċ-ċirkustanzi li jkunu ġiegħlu lil applikant jitlaq miż-żona ta’ operazzjoni tal-UNRWA fil-mument li fih huwa telaq, jew hija wkoll evalwazzjoni ex nunc u prospettiva dwar jekk l-applikant jistax issa jibbenefika minn tali protezzjoni jew assistenza?
               
            
                  2)
               
               
                  Fil-każ li r-risposta għall-ewwel domanda hija li l-evalwazzjoni hija waħda prospettiva, huwa leġittimu li tiġi invokata b’analoġija l-klawżola ta’ waqfien fl-Artikolu 11, b’tali mod li jekk l-applikant ikun jista’ juri li kien hemm raġuni valida fil-passat li abbażi tagħha telaq miż-żona tal-UNRWA, l-oneru tal-prova jaqa’ fuq l-Istat Membru sabiex juri li tali raġuni ma teżistix iktar?
               
            
                  3)
               
               
                  Sabiex ikun hemm raġunijiet oġġettivi li jiġġustifikaw it-tluq ta’ tali persuna mill-kamp ta’ protezzjoni jew assistenza tal-UNRW[A], huwa neċessarju li jiġi stabbilit li l-UNRWA jew l-Istat li fih hija topera kkawża dannu jew ċaħad assistenza b’mod intenzjonali (permezz ta’ att jew omissjoni)?
               
            
                  4)
               
               
                  Huwa rilevanti li tittieħed inkunsiderazzjoni l-assistenza pprovduta lil tali persuni minn atturi tas-soċjetà ċivili bħal organizzazzjonijiet mhux governattivi?
               
            
         (1)  Aġenzija ta’ Fondi u tax-Xogħol tan-Nazzjonijiet Uniti għar-Refuġjati tal-Palestina fil-Lvant Qarib (UNRWA).
      
         (2)  Direttiva tal-Kunsill 2004/83/KE tad-29 ta’ April 2004 dwar livelli stabbiliti minimi għall-kwalifika u l-istat ta’ ċittadini nazzjonali ta’ pajjiżi terzi jew persuni mingħajr stat bħala refuġjati jew bħala persuni li nkella jeħtieġu protezzjoni internazzjonali u l-kontenut tal-protezzjoni mogħtija (ĠU Edizzjoni Speċjali bil-Malti, Kapitolu 19, Vol. 7, p. 96).